Büszkeségeink | BMSZC Verebély László Szakgimnáziuma és Szakközépiskolája
Tag Archives: Büszkeségeink
Sikeres szoftverfejlesztő vizsga
2019-05-20 Felnőttoktatás, Friss, OKJ
Május 14-én és 18-án zajlott az esti tagozatos szoftverfejlesztő jelöltek szakmai vizsgája, melyen minden jelentkező sikeresen vette az akadályokat, és megszerezte OKJ-végzettségét.
A vizsgabizottság kiemelten dicsérte a vizsgázók szakmai felkészültségét, a szakmai tanárok munkáját és a vizsga szervezését.
Gratulálunk, a munka meghozta gyümölcsét!
Sikeres vizsga az esti képzésen
2018-05-22 Felnőttoktatás, Friss, OKJ
A mai napon új szoftverfejlesztőket köszönthettünk, hiszen az esti képzésben résztvevő hallgatóink sikeres vizsgát tettek.
Két kemény, munka mellett elvégzett tanév után három vizsganapon vagyunk túl, GRATULÁLUNK a szép eredményhez!
Tornaverseny eredmény
2017-03-23 Friss, Versenyeredmények
A Torna Országos Elődöntőben fiú (V.-IV. korcsoport UTE csarnok 2017. március 19.) csapatunk a 3. helyen végzett.
2. hely Szita Norbert 14. E (37 versenyző volt)
12. Heier Roland 11. A
25. Balázs Marcell 11. A
26. Somodi Gergő 12. E
29. Varga Richárd 12. B
2017-02-22 Archiv, Verseny, Versenyeredmények
A fiú torna Budapesti Diákolimpián “A”csapatunk az 1. helyen, “B” csapatunk a 4. helyen végzett. A döntőt idén iskolánkban rendezték.
Eredmények egyéniben:
1. hely Szita Norbert 14.E
3. hely Heier Roland 11.A
6. hely Somodi Gergő 12.E
7. hely Mazug Martin 10.R
8. hely Vigyázó Csongor 11.B
11. hely Balázs Marcell 11.A
13. hely Varga Richard 12.B
17. hely Cserni Martin 9.R
18. hely Farkas Zsolt 12.E
Gratulálunk versenyzőinknek, további sok sikert az országos elődöntőben.
Verebély fekete doboz
2017-02-14 Friss, Honlaphír
Iskolánk diákújságja, a “Fekete doboz” már elérhető a közösségi médiában! A szerkesztők villámhíreket, hasznos információkat osztanak meg e felületen, és egy interaktív kapcsolati forma kialakulásában reménykedve invitálnak mindenkit az oldalra.
Sok sikert a munkájukhoz!
Siker a MAVIR versenyen!
2017-02-05 Archiv, OKJ, Verseny, Versenyeredmények
2017. február 1-én a MAVIR ZRT (Magyar Villamosenergia-ipari Átviteli Rendszerirányító ) versenyének döntőjében iskolánk csapata második helyezést ért el. A csapat tagjai a 14.E osztály tanulói, Bodnár Imre, Schwanner Bálint, Szita Norbert, felkészítő tanár Malmos Attila
A kétfordulós versenyen 20 iskola 36 csapata indult.
Az első internetes fordulóban adott idő (2 óra) alatt a diákoknak különböző feladatokat kellett megoldaniuk, továbbá három hét állt rendelkezésükre egy prezentáció elkészítésére. A téma a következő volt: milyen ötleteik vannak a magyar villamosenergia termelés és szállítás jövőbeni megújítására, a jelenlegi műszaki és természeti adottságok alapján, a gazdaságosság és környezetvédelem figyelembe vételével. A feladat megoldások és a prezentációk alapján választották ki a döntőbe jutókat. A döntőben a csapatoknak a prezentációt 15 percben kellett előadni melyet háromtagú szakmai zsűri értékelt, mind tartalmilag, mind formailag.
A versenyről készült hivatalos képek a MAVIR facebook oldalán (https://hu-hu.facebook.com/mavir.azenergiairanyitoja/) megtekinthetőek.
Diákunk filmes sikere
2017-01-25 Friss, Verseny, Versenyeredmények
November 27-én, este az Aranytíz Művelődési Központban mutatták be a Lajos király – az ország bukása című filmet egy nagyon szép filmvetítésen, díszbemutatón.
Diákunk, Opauszki Zalán, a 10.B osztály tanulója, kis csapatával, mely korábbi osztálytársakból és jó barátokból tevődött össze, a középkori magyar állam bukásáról készített egy 17 perces játékfilmet, majd egy kb. 5 perces werkfilmet a forgatás pillanatairól.
Plusz faktor díj
2016-10-24 Friss
A munkájukat sokan végzik nagyon jól, lelkesen és odaadóan, de kiben van még valami “plusz”?
Tantestületünk szavazása alapján idén a “Plusz faktor” díjat Suki Mariann, dr. Korányi Zsanett és Rónási Katalin kapta.
2016-09-06 Friss
Az előző tanév eredményeit és az elvégzett munkát figyelembe véve iskolánk tantestülete idén Hogyor Zsuzsanna tanárnőnek ítélte oda a “Szívvel-lélekkel” díjat, melyet a tanévnyitó ünnepségen vehetett át kollégánk.
Gratulálunk neki és kitartást lelkes munkájához!
2016-05-04 Archiv, Ünnepség
2016. április 29-én elköszöntek végzőseink, az utolsó osztályfőnöki óra után végigjárták az épületet, és útnak indultak.
Van akire az érettségi vár, van akire szakmai vizsgák, de a nagybetűs ÉLET mindenkinek tartogat meglepetéseket. Sok sikert és kitartást Nektek!
Az ünnepségen a szakközépiskolás diákok közül Knizner Bianka, a szakiskolás diákok közül Antal Gergő kapta a Verebély-díjat kiváló tanulmányi és közösségi munkájáért. A tantestület pedig Daróczi József igazgató-helyettest jutalmazta az idei tanévben.
A ballagás képeit intézményünk Facebook oldalán tekinthetik meg.